钦定古今图书集成/明伦汇编/交谊典/第041卷 > 礼记 > 《答李颙之书》前人
## 钦定古今图书集成/明伦汇编/交谊典/第041卷 > 礼记 > 《答李颙之书》前人

近，谬枉清音，无申穷眷。忽辱来告，文制兼美。君山西
盛族，素挺风流，河北辞林，本所嗟赏。子桓虚座，宁不
敬期，伯喈倒屣，固以相属。一日复其草土，思襒衣裾，
披素清颜，但觉形秽。公辅之量，不负高名；王佐之才，
信表天骨。孺子之榻，虽其可悬，仲康之车，弥轸恒眷。
孤子昔缘素乏，叨簉皇华，今日形容，无关天壤。残光
炯炯，虑在昏明；馀息绵绵，待尽钟漏。安可以树扬名
士，游处盛宾，来喻泰高，如为善谑。文艳质寡，何似《上

比倾盖。顷陈汤之疾，岁月增深；羊祜之痾，秋冬弥剧。
且年光遒尽，触目崩心，扶力含毫，诸不申具。孤子徐
陵顿首。